# Tallinna Nõmme Põhikooli vastuvõtu tingimused ja kord

# Üldsätted

## Käesolev õpilaste vastuvõtu tingimused ja kord on kehtestatud [Põhikooli- ja gümnaasiumiseaduse § 27 lg 5](https://www.riigiteataja.ee/akt/13337919?leiaKehtiv) ja [Tallinna Linnavalitsuse 21.12.2011 määruse nr 132 „Elukohajärgse munitsipaalkooli määramise tingimused ja kord“](https://www.riigiteataja.ee/akt/403052013003?leiaKehtiv) alusel ning reguleerib õpilaste vastuvõttu Tallinna Nõmme Põhikooli.

## Vastuvõtt Tallinna Nõmme Põhikooli 1. klassidesse toimub Tallinna Haridusameti poolt 1. klassi määratud õpilaste nimekirja ja vabade õppekohtade puhul vastavalt käesolevas korras p 2 sätestatule.

## Vastuvõtt Tallinna Nõmme Põhikooli 2.-9. klassidesse toimub vabade õppekohtade puhul vastavalt käesolevas korras p 3 sätestatule.

## Avaldus võimalikele vabanevatele õpilaskohtadele kandideerimiseks võetakse vastu õppeaasta jooksul e-posti aadressil [nommepk@nommepk.edu.ee](mailto:nommepk@nommepk.edu.ee) või käsitsi allkirjastatuna kooli kantseleis.

## Tallinna Nõmme Põhikooli vastuvõtu tingimused ja kord avalikustatakse kooli kodulehel.

# Vastuvõtt 1. klassi

## Tallinna Nõmme Põhikooli esimesed klassid komplekteeritakse vastavalt [Tallinna Linnavalitsuse 21.detsembri 2011 määrusele nr 132 „Elukohajärgse munitsipaalkooli määramise tingimused ja kord”](https://www.riigiteataja.ee/akt/403052013003?leiaKehtiv).

## Vabaks jäänud õppekohtade komplekteerimine algab 11. juunist.

## 1. klassi vastuvõtmiseks esitab vanem või õpilaskandidaadi seaduslik esindaja kooli kodulehel määratud ajal allkirjastatud avalduse (lisa 1), millele lisab:

## õpilaskandidaadi isikut tõendava dokumendi ametlikult kinnitatud ärakirja või väljavõtte (selle puudumisel sünnitunnistuse või -tõendi);

## kui taotluse esitab vanem või lapse seaduslik esindaja, siis vanema isikut tõendava dokumendi ametlikult kinnitatud ärakirja või väljavõtte;

## ametlikult kinnitatud väljavõtte õpilase tervisekaardist selle olemasolul;

## rehabilitatsiooniplaani olemasolul selle ärakirja.

# Vastuvõtt 2.-9. klassi

## Vastuvõtt 2.–9. klassi toimub vabade õpilaskohtade olemasolul.

## Vabale õpilaskohale esitab õpilase vanem või õpilase seaduslik esindaja vabas vormis avalduse koos klassitunnistuse või õpilasraamatu koopiaga.

## Otsus õpilaskandidaadi kooli vastuvõtmise või mittevastuvõtmise kohta tehakse Tallinna Nõmme Põhikooli avalduse esitanule teatavaks e-kirjaga hiljemalt 5 tööpäeva jooksul pärast vestlust.

## Kooli vastuvõtmiseks esitab vanem või õpilase seaduslik esindaja allkirjastatud avalduse (lisa 1), millele lisab:

## õpilaskandidaadi isikut tõendava dokumendi ametlikult kinnitatud ärakirja või väljavõtte (selle puudumisel sünnitunnistuse või -tõendi);

## kui taotluse esitab vanem või õpilaskandidaadi seaduslik esindaja, siis vanema või seadusliku esindaja isikut tõendava dokumendi ametlikult kinnitatud ärakirja või väljavõtte;

## ametlikult kinnitatud väljavõtte õpilase tervisekaardist selle olemasolul;

1. ametlikult kinnitatud väljavõtte õpilasraamatust;
2. väljavõtte õpilase tervisekaardist;
3. direktori allkirja ja kooli pitseriga kinnitatud klassitunnistuse või õpinguraamatu jooksva õppeaasta kohta, kui õpilane arvatakse koolist välja pärast õppeperioodi lõppu;
4. kooli direktori allkirja ja kooli pitseriga kinnitatud klassitunnistuse või õpinguraamatu ning hinnetelehe jooksva õppeveerandi hinnetega, kui õpilane arvatakse koolist välja õppeveerandi kestel.
5. **Tallinna Nõmme Põhikooli õpilaste vastuvõtu tingimuste ja korra muutmine**
   1. Tallinna Nõmme Põhikooli õpilaste vastuvõtu tingimused ja kord vaadatakse üle kord õppeaastas.
   2. Muudatusettepanekud esitatakse arvamuse avaldamiseks kooli hoolekogule ning seejärel kinnitamiseks Tallinna Haridusametile.